Marokon dirhami

Marokon dirhami (; kansainvälinen valuuttatunnus MAD) on Marokon rahayksikkö. Se on myös Länsi-Saharan rahayksikkö. Marokon dirhami jakautuu 100 santimiin (). 11. tammikuuta 2023 Marokon dirhamin arvo oli 0,091 euroa, eli yksi euro oli 10,97 dirhamia.

pienoiskuva|10 dirhamin seteli
Marokon dirhamista tuli Marokon rahayksikkö 17. lokakuuta 1959. Se korvasi Marokon frangin. Frangi pysyi käytössä vuoteen 1974, jolloin santimista tuli dirhamin jaettava yksikkö.

pienoiskuva|50 dirhamin seteli
Marokossa on käytössä 10, 20, 50, 100 ja 200 dirhamin setelit, ½, 1, 2, 5 ja 10 dirhamin kolikot sekä 1, 5, 10, 20 ja 50 santimin kolikot. Kolikoita käytetään paljon erityisesti markkinoilla (souk) ja katukaupassa, joissa hinnat eivät ole kiinteitä. Niillä maksetaan esimerkiksi taksimatkoista, juomista ja muista arkipäivän ostoksista. Seteleissä on kuvattu Hassan II, Muhammad VI ja Muhammad V.

Marokon dirhami ei ole vapaasti vaihdettava valuutta, ja sen tuonti sekä vienti on lailla säädelty Marokon valuuttaviranomaisen toimesta. Käytännössä tullin ja poliisin tarkastukset ovat harvinaisia, ja yleensä jopa 1 000 dirhamin tuonti ja vienti hyväksytään. 

 Lähteet 

 Aiheesta muualla 

Luokka:Afrikan rahayksiköt
Luokka:Marokon talous